recursal/SuperWikiNEXT-32B huggingface dataset:
V838 Mon, bintang yang dikatakan sebagai Nibiru
**Perlanggaran Nibiru** atau **tabrakan Nibiru** merupakan pertemuan Bumi dengan objek planet besar (sama ada perlanggaran ataupun hampir-hampir berlanggar) yang dipercayai sesetengah pihak akan terjadi pada awal abad ke-21. Penganut peristiwa ini menyebut objek yang mendekati Bumi itu sebagai *Planet X* atau *Nibiru*.

Idea ini pertama kali diusulkan oleh Nancy Lieder tahun 1995. Lieder menyatakan dapat menerima pesanan dari makhluk ruang angkasa dari sistem Zeta Reticuli. Ia memperingati manusia bahawa benda tersebut akan melewati Sistem Suria pada Mei 2003 (kemudiannya diubah menjadi 2010), menyebabkan pergeseran kutub bumi yang akan menghancurkan peradaban umat manusia. Ramalan perlanggaran ini menyebar di luar laman sesawang Lieder *ZetaTalk*, dan dipercaya oleh kumpulan-kumpulan yang menghubungkan perlanggaran Nibiru dengan ramalan kiamat 2012. Walaupun nama "Nibiru" berasal dari karya Zecharia Sitchin mengenai astronaut kuno, Sitchin sendiri membantah hubungan antara karyanya dengan bencana yang akan datang.

Usul bahawa objek sebesar planet akan melanggar Bumi pada masa depan tidak didukung oleh bukti ilmiah dan dianggap sebagai pseudosains. Namun, ketakutan akan perlanggaran Nibiru menyebabkan kerisauan pada penduduk awam.

Pautan luar
-----------

* ZetaTalk
* 2012hoax.org: scientists and amateur astronomers on the 2012 hoax.

|  |  |
| --- | --- |
| Ikon tunas | Rencana berkenaan astronomi dan angkasa lepas ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Akta Perlembagaan Denmark** (Denmark: *Danmarks Riges Grundlov*code: da is deprecated ) merupakan bahagian utama perlembagaan Kerajaan Denmark. Ia pertama kali ditulis pada 1849, apabila ia menubuhkan sebuah negara berdaulat dalam bentuk raja berperlembagaan, bersama sistem parlimen. Bahagian terakhir perlembagaan ini ialah menjamin hak asasi manusia dan meletakkan kewajipan rakyat. Perlembagaan Denmark terkini ditandatangani pada 5 Jun 1953.

Sejarah
-------

Perlembagaan asal Denmark ditandatangani pada 5 Jun 1849 oleh Raja Frederick VII. Dalam perlembagaan itu, Denmark bertukar kepada sistem raja berperlembagaan yang menandakan berakhirnya sistem raja mutlak yang mula digunakan di Denmark sejak 1660. Perlembagaan ini telah ditulis sebanyak empat kali sejak 1849.

Sebelum perlembagaan pertama, kuasa raja telah dimarahi oleh håndfæstning. Pada tahun 1665, Denmark mendapat perlembagaan pertama mereka, **Lex Regia** (*Undang-undang Raja*) yang juga mengasaskan kuasa mutlak Raja Frederick III dari Denmark, yang juga menggantikan sistem feudal lama. Denmark merupakan satu-satunya negara di Eropah yang menggunakan perlembagaan mutlak. Kuasa mutlak telah lama sekian di Denmark sehinggalah pada era pemerintahan Frederick VII, yang menandatangani perlembagaan baru ke dalam undang-undang pada 5 Jun 1849. Sejak itu, Denmark menyambut hari kebangsaan mereka.

Ditlev Gothard Monrad, yang menjadi Setiausaha pada tahun 1848, menggubal salinan pertama Perlembagaan berdasarkan pengumpulan perlembagaan itu pada masa itu, melakar 80 perenggan. Bahasa draf kemudian disemak oleh Orla Lehmann dan ramai lagi, kemudian dibetulkan dalam *Perhimpunan Perlembagaan 1848* (Denmark: *Grundlovsudvalget af 1848*). Inspirasi kepada sumber perlembagaan Denmark termasuklah Perlembagaan Norway dan juga Perlembagaan Belgium. Isi hak sivil dalam perlembagaan Denmark berdasarkan daripada Perlembagaan Amerika Syarikat pada tahun 1787.

Pautan luar
-----------

* The Constitutional Act of Denmark Diarkibkan 2012-11-20 di Wayback Machine | Folketinget (Danish Parliament)

|  |  |
| --- | --- |
|  | Wikisource mempunyai teks asal berkaitan rencana ini:
***Constitutional Act of Denmark, 5 June 1953*** |



1. ↑  "CIA World Factbook: Denmark: Government". Dicapai pada 8 July 2009.
Atas nama Triniti Suci, Intipati Sama dan Tak Boleh Bahagi... inilah perkataan-perkataan pertama Perlembagaan Greek 1844.
**Perlembagaan Greek 1844** ialah perlembagaan pertama Kemaharajaan Greek. Pada 3 Disember 1843, garison tentera Athens, dengan bantuan warganegara-warganegara, memberontak dan menuntut pemberian Perlembagaan daripada Raja Otto. Perlembagaan Greek diisytiharkan pada Mac 1844 melalui usaha-usaha "Perhimpunan Nasional Hellenes pada 3 September di Athens" dan merupakan Pakatan Perlembagaan, iaitu satu perjanjian antara Raja dengan Negara. Perlembagaan ini menubuhkan semula Negara Raja Berperlembagaan yang didasarkan pada Perlembagaan Perancis 1830 dan Perlembagaan Belgium 1831.

Peruntukan-peruntukan utamanya adalah seperti berikut:

* Mewujudkan prinsip kedaulatan raja, dengan raja merupakan kuasa muktamad negara. Kuasa perundangan dipegang oleh Raja yang juga mempunyai hak untuk meratifikasi (meluluskan) undang-undang Parlimen dan Senat.
* Ahli-ahli Parlimen harus tidak kurang daripada 80 orang dan dipilih untuk tempoh tiga tahun melalui hak mengundi umum.
* Senator-senator dilantik untuk seumur hidup oleh Raja dan bilangannya ditetapkan sebagai 27 orang, walaupun bilangan itu boleh ditambah, jika perlu dan dengan kehendak Raja, tetapi tidak boleh melebihi setengah daripada bilangan ahli Parlimen.
* Menteri-menteri dilantik dan dipecat oleh Raja, dan tanggungjawab mereka untuk perbuatan-perbuatan Raja diwujudkan. Keadilan berasal daripada Raja dan diberikan atas namanya oleh hakim-hakim yang dilantik oleh Raja.

Perhimpunan itu mengundi undang-undang pilihan raya pada 18 Mac 1844. Undang-undang ini merupakan undang-undang Eropah pertama yang, pada dasarnya, memberikan hak mengundi umum (tetapi, sudah tentu, untuk lelaki sahaja).

Walaupun Otto bersetuju dengan penubuhan rejim perlembagaan, baginda cenderung tidak menguatkuasakannya dan sering melanggar maksud yang tersirat dan yang tersurat dalam Perlembagaan. Sebaliknya, baginda mencuba mengumpul sebanyak kuasa yang mungkin. Pada malam 10 Oktober 1862, ketidakpuasan hati yang semakin berkembang mengakibatkan rakyat dan tentera memberontak dan memutuskan penggulingan Otto.
**Perlembagaan Afrika Selatan** ialah undang-undang tertinggi Republik Afrika Selatan. Ia menyediakan asas undang-undang untuk kewujudan republik itu, ia menetapkan hak dan kewajipan rakyatnya, dan mentakrifkan struktur Kerajaan. Perlembagaan terkini, yang kelima negara, telah digubal oleh Parlimen yang dipilih pada 1994 dalam pilihan raya umum Afrika Selatan, 1994. Ia telah diisytiharkan oleh Presiden Nelson Mandela pada 18 Disember 1996 dan berkuat kuasa pada 4 Februari 1997, menggantikan Perlembagaan Interim 1993. Perlembagaan pertama telah digubal oleh Akta Afrika Selatan 1909, yang paling lama bertahan setakat ini. Sejak 1961, perlembagaan telah mengisytiharkan bentuk kerajaan republik.

Sejak 1996, Perlembagaan telah dipinda dengan tujuh belas akta pindaan. Perlembagaan secara rasminya bertajuk "**Perlembagaan Republik Afrika Selatan, 1996**". Ia sebelum ini juga dinomborkan seolah-olah ia merupakan Akta Parlimen — Akta No. 108 tahun 1996 — tetapi, sejak Akta Petikan Undang-undang Perlembagaan diluluskan, mahupun akta yang memindanya memperuntukkan nombor akta.

Rujukan
-------

1. ↑  "The Constitution: The certification process". Constitutional Court of South Africa. Dicapai pada 13 October 2009.
2. ↑  Act 5 of 2005.

Pautan luar
-----------

|  |  |
| --- | --- |
|  | Wikisource memiliki karya asli mengenai topik:
***Constitutional documents of South Africa*** |

* South African Government Information: Constitution
* Department of Justice and Constitutional Development: The Constitution
* Constitutional Court of South Africa
	+ The history of the Constitution
	+ The text of the 1996 Constitution, consolidated until including the 17th Amendment Act of 2013
Bagi persatuan penulis berkependekan sama, lihat Persatuan Penulis Kuala Lumpur.
Sebatang kalam dari zaman Mesir Purba s. 580–640 M
**Kalam** (Jawi: ‏قلم‎‎code: ms is deprecated ‎, serapan Arab: قَلَم, rumi: *qalam*code: ar is deprecated  meminjam perkataan Yunani Purba κάλαμοςcode: el is deprecated  *kálamos*) ialah sejenis alat tulis yang dibuat dari batang tumbuhan keras seperti tangkai gelagah, buluh, daun pelepah pokok atau rumput yang dipotong dan diraut.

Gambaran umum
-------------

Tamadun-tamadun purba seperti di Mesopotamia dan Sumer menggunakan batang kalam ini untuk menulis catatan secara menekan pada papan tanah liat meninggalkan tanda seakan paku dengan makna khusus.

Bahan ini mula diperkenalkan dalam masyarakat alam Melayu seiring alat bersurat lain seperti kertas dan dakwat dengan tersebarnya ajaran Islam dari Timur Tengah.

### Pembuatan

Kalam digunakan dalam kalangan masyarakat didatangkan dari dua bahan sama ada dari batang resam mahupun dari daun pelepah enau atau kabung. Kalam batang resam lebih digemari berbanding kalam kabung kerana sifat batang resam yang kukuh tapi murah diraut halus serta banyak ditemukan di mana-mana tempat berbanding pokok kabung yang keras dan lebih didapati di kawasan hutan belukar.

Rujukan
-------

1. ↑  Gacek, Adam (2008). *The Arabic Manuscript Tradition: A Glossary of Technical Terms*. Leiden: Brill. m/s. 65. ISBN 9789004120617.
2. 1 2  "kalam". *Kamus Dewan* (ed. keempat). Kuala Lumpur: Dewan Bahasa dan Pustaka Malaysia Malaysia. 2017 – melalui Pusat Rujukan Persuratan Melayu.
3. ↑  Cammarosano, Michele. "Cuneiform Writing Techniques in the Ancient Near East". *Cuneiform Digital Library Initiative*. Universiti California, Los Angeles, Universiti Oxford &Institut Sejarah Sains Max Planck. Dicapai pada 23 November 2021.
4. 1 2  Siti Hawa Haji Salleh (1997). *Kesusasteraan Melayu Abad Kesembilan Belas*. Kuala Lumpur: Dewan Bahasa dan Pustaka Malaysia. m/s. 6–7. ISBN 9789836252296.
5. 1 2  Siti Mariani S.M. Omar. (2002). *Warisan Manuskrip Melayu: Satu Pengenalan*. Kuala Lumpur: Perpustakaan Negara Malaysia.
**Kalam Jamaie** merupakan *Choral Speaking* tetapi menggunakan bahasa Arab. Kalam Jamaie kini telah diperkenalkan di seluruh negeri di Malaysia dan terdapat pertandingan diperingkat negeri antara sekolah-sekolah di Malaysia. Kini, ia dikendalikan oleh guru-guru J-QAF di sekolah mereka.

Kalam Jamaie masih belum begitu dikenali oleh masyarakat di Malaysia kerana ia baru diperkenalkan dalam sistem pendidikan di Malaysia. Kalam Jamaie merupakan persembahan yang menyerupai persembahan dikir barat tetapi disampaikan dalam bahasa Arab. 

Kalam Jamie cuma disertai oleh peserta perempuan. Pada tahun ini, SK. Bukit Baru telah memenangi Kalam Jamie peringkat negeri Melaka dan telah sekaligus mengalahkan SK. Convernt.

Pautan luar
-----------

* SMK Agama Sibu[*pautan mati kekal*]
* Sekolah Kebangsaan Kota.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Stadium Perak** merupakan sebuah stadium pelbagai guna yang terletak di Kampung Simee, Ipoh, Negeri Perak, Malaysia. Kemudahan sukan yang berdekatan ialah Stadium Indera Mulia, Stadium Hoki Sultan Azlan Shah dan Velodrom Rakyat.

Sebelum pembinaan stadium ini, tapak stadium ini pernah menjadi tapak pembinaan antara salah sebuah penjara terawal di negeri Perak yang dikenali sebagai Detention Camp dari tahun 1949 hingga 1959. Pusat tahanan ini menempatkan pesalah dan ahli komunis semasa zaman Darurat di Malaya.

Stadium Perak boleh memuatkan antara 20,000 hingga 42,500 orang (tanpa tempat duduk). Pelbagai acara sukan, kebudayaan dan lain-lain telah diadakan di sini khususnya acara peringkat negeri Perak. Antaranya sambutan Hari Kemerdekaan, Sukan Malaysia, pertandingan bola sepak dan lain-lain.

Stadium Perak juga merupakan gelanggang tuan rumah bagi pasukan Liga Super Malaysia Perak.

Ia turut memiliki trek lari sintetik yang mematuhi piawian Persatuan Atletik Amatur Antarabangsa (International Amateur Athletic Federation-IAAF) yang disiapkan dengan kos RM1,949,000.

Cara ke sana
------------

Dari Lebuhraya Utara-Selatan, anda boleh keluar menerusi susur keluar Ipoh Selatan berdekatan dengan pasar raya Makro dan belok ke kiri. Di hadapan Plaza Kinta City, belok ke kanan dan beberapa papan tanda tersedia di sana. Sebelum sampai ke Hospital Ipoh, anda akan berjumpa dengan Stadium Perak dan Stadium Indera Mulia di sebelah kiri.

Dari bandar raya Ipoh, anda boleh menuju ke Hospital Ipoh melalui papan tanda 'H'. Selepas melalui Hospital Ipoh, anda temui Masjid Bandar raya Ipoh di sebelah kanan. Di hadapan masjid, anda belok ke kiri dan akan berjumpa dengan Stadium Perak di sebelah kanan.
Kumpulan **Stonebay**  merupakan sebuah kumpulan pemuzik dan penyanyi yang bergerak secara bebas atau juga dikenali sebagai *indie* di Malaysia. 
"Stonebay" telah ditubuhkan sejak tahun 1996, dimana Ojie(vokalis/gitaris)merupakan pengasas kumpulan ini ketika masih menuntut di sekolah menengah di Kota Kinabalu, Sabah. Setelah tamat persekolahan, Ojie telah melanjutkan pelajaran ke Kuala Lumpur dan pada tahun 2003 telah menubuhkan kembali kumpulan Stonebay yang di barisi oleh teman teman sekolej. Dalam selang tahun berikutnya "Single" pertama kumpulan ini yang bertajuk "Name" juga telah dihasilkan. Setelah berpuluh puluh "Gigs" sekitar Kl dan Selangor dan juga perubahan anggota kumpulan, tahun 2007, kumpulan ini dianggotai oleh Ojie, Ashroff, Velan dan Ronny. Pada tahun 2008, Velan telah di gantikan oleh Afiq, dan pada masa yang sama mereka juga telah menghasilkan "single" kedua yang bertajuk "Sangsi". Februari 2009 akan menyaksikan cubaan pertama kumpulan ini dalam penghasilan EP pertama mereka yang akan di'release' berserta dengan single "Si Murai Penipu'. Ini juga akan disertakan dengan klip video pertama kumpulan ini dalam pertengahan tahun 2009.

Ahli-ahli
---------

* Kumpulan ini di barisi pemuda pemuda yang berasal dari negeri negeri yang berlainan, di satukan melalui penghijraan mereka ke Kuala Lumpur. Ojie (Vokalis/Gitar) dan Afiq (drum) merupakan dua anggota kumpulan yang berasal dari borneo di mana Ojie berasal dari Kota Kinabalu,Sabah dan Afiq dari Kuching, Sarawak. Ashroff (Gitar utama) berasal dari Kuala Lumpur manakala Ronny (Bass) satu satunya anggota kumpulan yang berasal dari luar negara, iaitu dari Jakarta, Indonesia.

Diskografi
----------

Album
-----

Feel (demo) 1999  

So Good (demo) 2005  

Name (single) 2005  

Sangsi (single) 2008  

Si Murai Penipu (EP) ***Feb/Mac 2009***  

### Lagu-lagu

Name (2005) : Lagu/lirik - Ojie  

Sangsi (2008): Lagu/Lirik - Ojie  

Si Murai Penipu (2009): Lagu/lirik - Ojie  

Drama Di Petang Hari (2009) : Lagu - Ashroff/Ojie Lirik - Ojie  

From The Black to The Blue of The Night (2009) : Lagu/lirik - Ojie  

Paku Hiba (2009) : Lagu - Ashroff / Lirik - Ojie  

Jiwa Ole Ole (Feat. Noh Hujan & Radhi OAG - to be released in 2010) : Lagu - Ashroff / Lirik - Ashroff/Ojie  

Kami Anak Malaysia (Feat. Shila OIAM - to be released in 2010) : Lagu - Ashroff / Lirik - Eka Shereen
**Stadium Paloma Mizuho** (パロマ瑞穂スタジアム) ialah stadium multi-tujuan di Nagoya, Jepun.

Ia dahulunya dikenali sebagai **Stadium Olahraga Nagoya Mizuho** (名古屋市瑞穂公園陸上競技場). Sejak April 2015 ia telah dipanggil **Stadium Paloma Mizuho** untuk hak penamaan. Ia akan digunakan untuk olahraga dan upacara untuk Sukan Asia 2026.

Gambaran Keseluruhan
--------------------

Ia digunakan kebanyakannya untuk perlawanan bola sepak dan merupakan stadium rumah separuh masa Nagoya Grampus bersama-sama dengan Stadium Toyota. Stadium ini memuatkan 27,000 orang dan dibina pada tahun 1941.

Ia berbeza daripada Stadium Ragbi Mizuho, yang mempunyai kapasiti 15,000 dan digunakan terutamanya untuk ragbi, termasuk permainan Liga Teratas.

Pautan luar
-----------

 Kategori berkenaan Stadium Paloma Mizuho di Wikimedia Commons

* Panduan stadium J. League (dalam bahasa Jepun)
* Gambar stadium

Templat:Nagoya Grampus
Templat:J. Tempat liga
Templat:Senarai stadium bola sepak di Asia



  

Templat:Japan-stadium-stub

1. ↑
**Pemproses perkataan** merupakan perisian komputer yang digunakan untuk mengarang, meformat, menyunting, dan mencetak dokumen. Pemproses perkataan merupakan perisian penggunaan terawal yang digunakan untuk meningkatkan lagi produktiviti pejabat dan komputer peribadi.

Sesuatu pemproses perkataan juga ada dalam bentuk unit komputer bersendirian yang serupa kepada mesin taip, cuma lazimnya termasuk kecanggihan teknologi seperti skrin, pilihan pemformatan dan pencetakan canggih, serta kebolehan menyimpan dokumen dalam kad memori atau disket. Pemproses perkataan kebanyakannya membolehkan penggunanya memilih antara penaipan biasa dan penukaran mod-mod pemprosesan perkataan. Pemproses perkataan sedemikian ini tidak harus dikelirukan dengan mesin taip elektrik.

Pemproses perkataan merupakan keturunan dari alatan **pemformatan teks** (*text formatting*) awal (kadang-kadang dipanggil alatan **justifikasi teks** (*text justification*) sempena satu-satu kebolehan sebenarnya). Pemprosesan perkataan adalah salah satu daripada aplikasi-aplikasai terawal bagi komputer peribadi dalam produktiviti pejabat. 

Walaupun pemproses perkataan awal menggunakan tokokan berasakan tag (*tag-based markup*) bagi pemformatan dokumen, kebanyakan pemproses perkataan terkini mempunyai kelebihan antara muka unit grafik (*graphical user interface* atau GUI). Kebanyakannya adalah sistem-sistem berkuasa yang terdiri daripada satu atau lebih program yang boleh menghasilkan mana-mana kombinasi sebarangan imej, grafik dan teks, yang mana teks dikendali dengan kebolehan type-setting.

Microsoft Word merupakan sistem pemprosesan perkataan komputer yang paling laris digunakan; Microsoft menganggarkan bahawa lebih 500 juta orang menggunakan set Office. Selain itu, terdapat juga perisian penggunaan pemprosesan perkataan komersial yang lain, seperti WordPerfect. Perisian penggunaan sumber terbuka seperti OpenOffice Writer dan KWord turut makin popular.
**Seks dalam filem** merupakan aspek-aspek hubungan seks yang dirakam dalam sebuah filem. Kehadiran unsur-unsur seks dalam bidang perfileman telah menjadi kontroversi yang berterusan sepanjang perkembangan industri filem. Filem-filem yang memiliki unsur-unsur sebegitu telah diselar oleh para agamawan atau diharamkan oleh pihak kerajaan mahupun kedua-duanya. Dalam negara-negara dengan sistem penapisan filem, filem-filem dengan unsur seks lazimnya dikelaskan dalam suatu kelas yang khusus. Sementara itu, aspek kebogelan dalam filem boleh menjadi berunsur seksual atau tidak. Sebuah **filem erotik** pula lazimnya merujuk kepada filem dengan kualiti erotik yang boleh menimbulkan syahwat seksual serta pemahaman falsafah berkenaan estetika nafsu seksual dan cinta secara romantik.

Babak-babak seks atau erotik lazimnya dijumpai dalam pelbagai jenis genre serta subgenre, dengan genre-genre yang memiliki komponen seks atau erotik lazimnya memiliki istilah "erotik" dalam huraian filem seperti drama, debaran dan komedi erotik. Babak-babak romantik, sama ada yang berunsur erotik atau tidak telah ada sejak zaman filem senyap dalam sinematografi. Selain itu, sebuah filem lucah pula merujuk kepada filem seks yang tidak memiliki sebarang merit kesenian. Babak-babak seks telah diterapkan dalam pelbagai genre filem, meskipun jarang dalam segelintir genre. Banyak pelakon telah melakonkan adegan-adegan bertelanjang, sama ada secara separa atau penuh, ataupun berpakaian dalam gaya yang disifatkan procokatif dalam norma-norma setempat dalam kerjaya mereka.

Rujukan
-------

1. ↑  "Eroticism". *Merriam-Webster* (dalam bahasa Inggeris). Dicapai pada 7 Ogos 2011.

Pautan luar
-----------

* (Inggeris) "Sexuality in the Mass Media: How to View the Media Critically". SexInfo. 2003-04-06. Diarkibkan daripada yang asal pada 2011-07-25.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat

 |
**Kelawar Hidung Pendek Tembaga** (bahasa Inggeris: *Coppery Pipistrelle*) ialah salah satu daripada haiwan yang terdapat di Malaysia. Nama sainsnya *Pipistrellus cuprosus*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Kelawar Hidung Pendek Tembaga boleh didapati di Malaysia.

Ciri-ciri
---------

Kelawar Hidung Pendek Tembaga adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Mamalia. Dalam aturan : , tergolong dalam keluarga :. Kelawar Hidung Pendek Tembaga adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Kelawar Hidung Pendek Tembaga terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Kelawar Hidung Pendek Tembaga berdarah panas, melahirkan anak, menjaga anak, dan mempunyai bulu di badan. Kelawar Hidung Pendek Tembaga akan menjaga anaknya sehingga mampu berdikari.

Pengekalan
----------

Kelawar Hidung Pendek Tembaga merupakan haiwan yang dilindungi and memerlukan lesen pemburuan.

Rujukan
-------

 1. ↑  "JABATAN HIDUPAN LIAR SABAH" (PDF). Diarkibkan daripada yang asal (PDF) pada 2011-11-11. Dicapai pada 2013-01-10.

Pautan luar
-----------

* Carian di Google.

| Senarai mamalia |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Kelawar Hidung Laras Emas** (bahasa Inggeris: *Glided Tube-nosed Bat*) ialah salah satu daripada haiwan yang terdapat di Malaysia. Nama sainsnya *Murina rozendaali*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Kelawar Hidung Laras Emas boleh didapati di Malaysia.

Ciri-ciri
---------

Kelawar Hidung Laras Emas adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Mamalia. Dalam aturan : , tergolong dalam keluarga :. Kelawar Hidung Laras Emas adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Kelawar Hidung Laras Emas terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Kelawar Hidung Laras Emas berdarah panas, melahirkan anak, menjaga anak, dan mempunyai bulu di badan. Kelawar Hidung Laras Emas akan menjaga anaknya sehingga mampu berdikari.

Pengekalan
----------

Kelawar Hidung Laras Emas merupakan haiwan yang dilindungi and memerlukan lesen pemburuan.

Rujukan
-------

 1. ↑  "JABATAN HIDUPAN LIAR SABAH" (PDF). Diarkibkan daripada yang asal (PDF) pada 2011-11-11. Dicapai pada 2013-01-10.

Pautan luar
-----------

* Carian di Google.

| Senarai mamalia |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Pembukaan Kota Mekah** (bahasa Arab: **فتح مكة**, *Fathu Makkah*) bermaksud pembebasan Kota Mekah daripada pengaruh, amalan & cengkaman jahliyah. Sebelum Mekah dikuasai oleh Islam, ia berfungsi sebagai pusat penyembahan berhala dan lain-lain amalan tradisi masyarakat Arab jahiliyah.

Setelah lapan tahun berhijrah ke Madinah, Muhammad beserta 10.000 pasukan tentera Islam kembali dan menguasai Mekah secara keseluruhan, sekaligus menghancurkan berhala yang ditempatkan di dalam dan sekitar Kaabah pada 10 Ramadan 8 H bersamaan Januari 630 M .

Latar belakang
--------------

Mengikut catatan sejarah, setelah Perjanjian Hudaibiyah ditandatangani pada tahun keenam hijrah (628 M), Islam berkembang dengan meluas. Hal ini telah menyebabkan masyarakat Quraisy berasa iri hati. Mereka juga telah membantu Bani Bakar untuk menyerang Bani Khuzaáh yang memberikan kesetiaan kepada Muhammad.

Apabila Muhammad mendapat tahu hal ini, lalu baginda bersama-sama 10,000 orang tentera Islam terus menuju ke Mekah. Dalam perjalanan, tentera Islam telah bermalam di 'Marun zahrán', Muhammad mengarahkan tentera Islam supaya mendirikan khemah dan menyalakan obor api yang banyak untuk menggerunkan masyarakat Quraisy. Muhammad juga telah mengutus Abbas bin Abdul Mutalib untuk berunding dengan Abu Sufyan.

Untuk memasuki kota Mekah Muhammad memerintahkan tentera Islam supaya berpecah kepada empat kumpulan dan memasuki Mekah melalui empat penjuru. Mereka juga diminta supaya tidak melakukan kekerasan atau pembunuhan kecuali apabila terpaksa. Namun, pertempuran hanya berlaku di selatan Mekah dan telah mengorbankan dua orang tentera Islam dan tiga belas orang masyarakat Quraisy. 

Setelah memasuki Mekah, Muhammad melakukan tawaf, mencium Hajar Aswad dan memusnahkan berhala yang terdapat di sekeliling Kaabah. Baginda juga memasuki Kaabah dan mencuci dinding Kaabah dengan air zam-zam. Selain itu, baginda memaafkan dan membebaskan penduduk Mekah yang pernah menentang Islam.

Nota kaki
---------

1. ↑  "صحيح مسلم/كتاب الجهاد والسير - ويكي مصدر". Diarkibkan daripada yang asal pada 2020-10-25. Dicapai pada 2021-08-09.
2. ↑  Akram, Agha Ibrahim (10 August 2007). *Khalid Bin Al-waleed: Sword of Allah: A Biographical Study of One of the Greatest Military Generals in History*. Maktabah Publications. m/s. 57. ISBN 978-0954866525.
3. ↑  Akram 2007, p. 61.
4. ↑
Otot rangka.
**Otot rangka** merupakan sejenis otot berstria yang menghubungkan antara satu tulang ke tulang yang lain. Otot rangka digunakan untuk pergerakan dan postur badan, dengan mengenakan daya kepada tulang dan sendi melalui pengecutan. Otot rangka mengecut secara terkawal melalui stimulasi saraf.

Sel otot rangka mempunyai bentuk silinder panjang dan nukleus berbilang. Nukleus otot ini terdapat di bawah membran plasma yang mengosongkan bahagian tengah gentian otot untuk miofibril. Aturan unik ini membenarkan pergerakan yang lebih berkesan. Otot ini biasanya mempunyai salah satu hujungnya terlekat kepada tulang pegun seperti skapula, dan hujung satu lagi melintasi sendi dan melekat kepada tulang yang lain seperti humerus).

Bagaimana otot rangka berfungsi
-------------------------------

Kekuatan otot rangka selari dengan kawasan keratan lintangnya. Kekuatan badan pula bergantung kepada prinsip biomekanik (jarak di antara selitan otot dan sendi, saiz otot, dan sebagainya). Otot biasanya diatur berlawanan agar apabila satu kumpulan otot mengucup, satu kumpulan otot lagi mengendur.

Sel otot rangka dirangsangkan oleh asetilkolina yang di bebaskan di persimpangan neuromaskular oleh neuron motor. Apabila sel dirangsangkan, retikulum sarkoplasmanya akan membebaskan ion kalsium (Ca2+). Ini akan saling bertindak dengan miofibril dan, dengan itu, mendorong pengucupan otot (melalui mekanisma gelongsoran filamen. Selain kalsium, proses ini memerlukan adenosina trifosfat (ATP). ATP dihasilkan melalui proses yang memetabolismekan kreatina fosfat dan glikogen yang disimpan dalam sel otot serta glukosa dan asid lemak yang diperolehi daripada darah. 

Setiap neuron motor mengawal sekumpulan sel otot yang dikenali sebagai "unit motor". Apabila lebih tenaga diperlukan, dari apa yang dihasilkan oleh satu unit motor, lebih banyak unit dirangsangkan; ini dikenali sebagai "penglibatan unit motor". Jika lebih tenaga diperlukan dari apa yang boleh di dapati dari pengucupan unit semasa, neuron motor akan menghantar rangsangan tambahan; ini menyebabkan proses "penjumlahan pengecutan" yang meningkatkan tahap pengucupan. Jika otot mengucup secara maksima, ia dikatakan telah mencapai tahap "pengucupan tetanik".

Gentian Merah dan Putih
-----------------------

Otot rangka mengandungi dua jenis gentian, digunakan untuk menghasilkan ATP; jumlahnya berbeza dari otot ke otot, dan dari seseorang dengan yang lain.

* Gentian merah ("sentak-perlahan") mempunyai lebih mitokondria, menyimpan oksigen dalam mioglobin, bergantung kepada metabolisme aerob dan dikaitkan dengan daya ketahanan; ia menghasilkan ATP lebih perlahan. Pelari maraton cenderung mempunyai lebih banyak gentian merah.
* Gentian putih ("sentak pantas") mempunyai kurang mitokondria, mampu untuk lebih berkuasa (tetapi lebih pendek) pengucupan, metabolisme ATP lebih pantas, dan lebih kemungkinan mengumpul asid laktik. Pengangkat berat dan pemecut cenderung mempunyai lebih gentian putih.

*Lihat juga*: otot kardium, otot licin.
**Penyatuan Yaman** berlaku pada 22 Mei 1990, apabila negara Republik Demokratik Rakyat Yaman (juga dikenali sebagai Yaman Selatan) bersatu dengan Republik Arab Yaman (juga dikenali sebagai Yaman Utara) bagi membentuk sebuah negara yang dikenali sebagai Republik Yaman (singkatan Yaman).

Latar belakang
--------------

Yaman Utara (oren) dan Yaman Selatan (biru) sebelum 1990.
Tidak seperti Jerman Timur dan Jerman Barat, China Komunis dan Nasionalis, Korea Utara dan Korea Selatan, atau Vietnam Utara dan Vietnam Selatan, dua Yaman tidak terbentuk dari perang ikhwan atau pendudukan. Yaman Utara menjadi sebuah negara selepas keruntuhan Empayar Uthmaniyyah pada November 1918. Kawasan Aden, di Yaman Selatan, diperintah sebagai sebahagian dari India British, dan pada tahun1937, menjadi Tanah Jajahan Aden dalam haknya sendiri. Sebahagian besar Yaman Selatan menjadi jajahan British, secara berkesan di bawah kekuasaan kolonial. Dalam salah satu daripada beberapa konflik proksi dari Perang Dingin, pemberontakan Yaman Selatan (dengan sokongan dan perlindungan Kesatuan Soviet) berhujung pada pemberontakan antara dua parti nasionalis, menyebabkan United Kingdom yang pada mulanya menyatukan kawasan tersebut, walau bagaimanapun pada tahun 1967 ia menarik diri dari bekas koloninya.

Rujukan
-------

* Al-Bab, essays on Yemeni subjects Diarkibkan 2011-03-23 di Wayback Machine
* Day, Stephen, Yemen on the Brink, Carnegie Endowment for International Peace, 2010
Patung Basrelief "Penyelidikan memegang obor pengetahuan" (1896) oleh Olin Levi Warner. Perpustakaan Kongres, Bangunan Thomas Jefferson, di Washington, DC 
**Penyelidikan** adalah "kerja yang kreatif dan sistematik yang dijalankan untuk meningkatkan pengetahuan, termasuk pengetahuan tentang manusia, budaya dan masyarakat, dan penggunaan pengetahuan ini untuk merangka aplikasi baru." Ia digunakan untuk menubuhkan atau mengesahkan fakta, mengesahkan semula hasil kerja sebelumnya, menyelesaikan masalah yang baru atau yang ada, menyokong teorem, atau mengembangkan teori baru. Projek penyelidikan juga boleh menjadi satu perkembangan pada masa lalu di lapangan. Projek penyelidikan boleh digunakan untuk mengembangkan pengetahuan lanjut tentang sesuatu topik, atau dalam contoh projek penyelidikan sekolah, mereka boleh digunakan untuk meningkatkan keupayaan penyelidikan pelajar untuk mempersiapkan mereka untuk pekerjaan atau laporan masa depan. Untuk menguji kesahihan instrumen, prosedur, atau eksperimen, penyelidikan boleh meniru unsur-unsur projek terdahulu atau projek secara keseluruhannya. Tujuan utama penyelidikan asas (yang bertentangan dengan penyelidikan terpakai) ialah dokumentasi, penemuan, interpretasi, atau penyelidikan dan pembangunan (R&D) kaedah dan sistem untuk kemajuan pengetahuan manusia. Pendekatan untuk penyelidikan bergantung kepada epistemologi, yang berbeza jauh di dalam dan di antara kemanusiaan dan sains. Terdapat beberapa bentuk penyelidikan: sains, kemanusiaan, seni, ekonomi, sosial, perniagaan, pemasaran, penyelidikan pengamal, kehidupan, teknologi, dsb. Kajian saintifik mengenai amalan penyelidikan dikenali sebagai metasains.

Rujukan
-------

1. ↑  Oecd (2015). *Frascati Manual 2015*. The Measurement of Scientific, Technological and Innovation Activities. doi:10.1787/9789264239012-en. ISBN 9789264238800.

Bacaan lanjut
-------------

* Cohen, N.; Arieli, T. (2011). "Field research in conflict environments: Methodological challenges and snowball sampling". *Journal of Peace Research*. **48** (4): 423–436. doi:10.1177/0022343311405698.
* Soeters, Joseph; Shields, Patricia and Rietjens, Sebastiaan. 2014. Handbook of Research Methods in Military Studies New York: Routledge.
* Talja, Sanna and Pamela J. Mckenzie (2007). Editor's Introduction: Special Issue on Discursive Approaches to Information Seeking in Context, The University of Chicago Press.

Pautan luar
-----------

* Takrifan kamus *research* di Wikikamus
* Petikan kata berkenaan Penyelidikan di Wikiquote
* Kategori berkenaan Penyelidikan di Wikimedia Commons

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat
* Latvia
* Republik Czech

 |
| Lain-lain | 
* Kamus Sejarah Switzerland
* Arkib Negara (A.S.)

 |
***SimCity 64*** (シムシティー64) ialah sebuah permainan video pembinaan bandar raya yang dimajukan oleh HAL Laboratory dan diterbitkan oleh Nintendo, dan dipercayai sebagai sebahagian daripada siri *SimCity*, walaupun Maxis tiada campur tangan dalam pembangunan mahupun penerbitan permainan ini. *SC64* yang dipercayai sebagai sekuel untuk penerbitan Nintendo SNES untuk *SimCity* asal (1991), memberi beberapa unsur yang diambil daripada versi SNES, termasuk Dr. Wright, penasihat bandar, ditemui dalam *SC64*. Permainan ini ditimbangkan sebagai kabur, menyebabkan ia hanya diterbitkan di Jepun dan direka hanya untuk pelantar Nintendo 64DD.

|  |  |
| --- | --- |
| Ikon tunas | Rencana permainan video ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| * l
* b
* s
Permainan video dalam Siri *SimCity* |
| --- |
| SimCity · SimCity 2000 · SimCity 3000 · SimCity 64 · SimCity 4 (Rush Hour) · SimCity DS · SimCity Societies (Destinations) · SimCity DS 2 · SimCity Creator · SimCity iPhone |
**Stesen Tentera Laut Everett** (NAVSTA Everett) adalah sebuah penempatan tentera yang terletak di bandar Everett, Washington, 25 batu (40 km) utara Seattle. Stesen tentera laut ini terletak di gigi pantai, arah timur laut hujung Puget Sound, telah direka sebagai pelabuhan rumah bagi kumpulan serangan kapal pengangkut pesawat, Tentera Laut Amerika Syarikat dan dibuka pada tahun 1994. Sebuah kompleks Sokongan Tentera Laut yang berasingan terletak di Smokey Point, 11 batu (18 km) ke utara Everett berdekatan Marysville, dan menempatkan seorang pegawai perbekalan tentera, sebuah rangkaian pasaraya, sebuah kolej dan perkhidmatan-perkhidmatan lain.

NAVSTA Everett menjadi tuan rumah kepada enam buah pembinasa peluru berpandu, sebuah cutter kelas Keeper USCGC *Henry Blake* milik Pengawal Pantai Amerika Syarikat (USCG), dan sebuah sebuah bot peronda kelas-Marine Protector, USCGC *Blue Shark*. Terdapat kira-kira 6,000 kelasi dan orang awam yang bertugas di Stesen Tentera Laut Everett. Stesen ini sendiri mempunyai sekitar 350 kelasi dan orang awam yang ditugaskan untuk menjaganya.

Pelabuhan asal bagi kapal-kapal
-------------------------------

### Kapal pengangkut pesawat

Pada masa sekarang tiada sebuah pun kapal pengangkut pesawat yang berpangkalan di Stesen Tentera Laut Everett di sebabkan penugasan semula USS *Nimitz* ke Pangkalan Tentera Laut Kitsap pada bulan Januari 2015. Nimitz dirancang untuk kembali ke Everett pada tahun 2019, tetapi pihak Tentera Laut telah membuat pengumuman pada akhir tahun 2018 bahawa ia akan kekal di Kitsap. USS *Abraham Lincoln* yang dahulunya berpangkalan di Everett bermula pada tahun 1994 sehingga 2011, sebelum ia berpindah ke Stesen Tentera Laut Norfolk di Virginia.

### Frigat peluru berpandu

12 buah kumpulan pertama frigat kelas-*Constellation* akan berpangkalan di Everett selepas penyerahan kapal pertama pada tahun 2026.

### Pembinasa peluru berpandu (6)

* USS *John Paul Jones* (DDG-53)
* USS *John S. McCain* (DDG-56)
* USS *Momsen* (DDG-92)
* USS *Kidd* (DDG-100)
* USS *Gridley* (DDG-101)
* USS *Sampson* (DDG-102)

### Cutter Pengawal Pantai (2)

* USCGC *Henry Blake* (WLM-563)
* USCGC *Blue Shark* (WPB-87360)

Rujukan
-------

* Rencana ini menggabungkan bahan domain awam daripada Tentera Laut Amerika Syarikat dokumen "Naval Station".

1. ↑  Friedrich, Ed (December 22, 2015). "Nimitz staying in Bremerton". *Kitsap Sun*. Dicapai pada January 13, 2017.
2. ↑  Haglund, Noah (September 28, 2018). "There will be no Everett homecoming for the USS Nimitz". *The Everett Herald*. Dicapai pada March 11, 2019.
3. ↑  Fiege, Gale (November 18, 2011). "USS Abraham Lincoln, long the pride of Everett, will soon be gone for good". *The Everett Herald*. Dicapai pada March 11, 2019.
4. ↑

Pautan luar
-----------

* DoD Lodging Worldwide
* NS Everett official website
* US Navy Lodge
* USS Ford (FFG 54) Decommissioning
* Timeline of events, 1984 to 1994 via *The Seattle Times*

Templat:WAMilitary
Templat:Everett, Washington
**Stesen Tarik** (**TRK**) merupakan sebuah stesen keretapi yang terletak di Mergosari, Tarik, Sidoarjo, Indonesia. Stesen yang terletak +16 m dpl ini berada di Daerah Operasi 8 Surabaya, Indonesia. Dahulu, terdapat sebuah landasan panjang yang mampu menghubungkan Sidoarjo daripada stesen ini, namun landasan tersebut tidak dapat berfungsi lagi sejak tahun 1972. Landasan tersebut akan diaktifkan kembali sebagai sebahagian dari projek relokasi rel ke arah barat yang dahulunya pernah rosak akibat tragedi banjir lumpur panas Sidoarjo.

Kereta api
----------

* Arek Surokerto: ke Mojokerto dan Surabaya Gubeng
* Rapih Dhoho: ke Surabaya Gubeng dan Blitar

Kejadian
--------

* Pada tanggal 24 April 2004, 2 gerabak kereta api pengangkut petroleum yang singgah di Stesen Tarik telah terbakar. Akibat dari kecelakaan itu, 8 gerabak pengangkut petroleum jenis premium telah tersasar keluar dari relnya sejauh 3 hingga 4 meter.


|  |  |  |
| --- | --- | --- |
| **Stesen sebelumnya**:Stesen Damarsi | Landasan KA Kertosono-Wonokromo | **Stesen berikutnya**:Stesen Kedinding |

Koordinat: 7°27′34″S 112°31′08″E﻿ / ﻿7.4593263°S 112.5188076°E﻿ / -7.4593263; 112.5188076
**Kasih Suci** adalah merupakan sebuah drama arahan pengarah Kabir Bhatia dan Hazrin Husni yang diterbitkan oleh Filmscape yang disiarkan di TV3 pada tahun 2007 bagi menggantikan drama Emil Emilda. Dibintangi oleh Nur Fazura, Azean Irdawaty, Fahrin Ahmad, Adi Putra, Benjy dan drama ini turut memperkenalkan seorang pelakon baharu yang berasal dari Indonesia, iaitu Anisa Sulandana. Drama ini ditayangkan setiap hari Selasa hingga Khamis, pada jam 10 malam di Slot Samarinda, TV3 bermula pada 28 Jun 2007.

Sinopsis
--------

Puan Zain hampir mati apabila seseorang mencuba untuk membunuhnya dengan meletakkan seekor labah-labah berbahaya didalam biliknya. Namun Puan Zain terselamat apabila bisa labah-labah tersebut dirawat dengan cepat. Disebabkan hal itu, Puan Zain membuat keputusan untuk menukarkan wasiatnya dan mewariskan seluruh hartanya kelak kepada cucu kesayangannya, Kasih. 

Puan Zain juga telah mengamanahkan Kasih untuk menguruskan Al Hussain Holdings, iaitu syarikat milik keluarga mereka. Namun, keputusan Puan Zain tersebut mendapat tentangan daripada semua ahli keluarga yang lain terutamanya sepupu Kasih, Kahar. Kahar berasa marah dan tidak berpuas hati dengan keputusan neneknya itu dan mulai merancang untuk merampas syarikat dan harta warisan neneknya itu daripada Kasih. Ketika konflik perebutan harta dalam keluarga tersebut menjadi semakin rumit, ketika itu munculnya seorang gadis misteri yang bernama Suci.

Kehadiran Suci amat ditakuti dan dibenci oleh Puan Zain, kerana tanpa sesiapa mengetahui rahsia yang tersimpan kemas selama ini, Suci sebenarnya adalah adik tiri kepada Kasih. Puan Zain berasa bimbang Suci bakal menuntut haknya, lalu dia kemudian mencuba menghalang Suci daripada menuntut harta keluarga mereka dengan mengusir Suci sama seperti mana dia pernah mengusir ibu kandung kepada Suci, Widya suatu ketika dahulu. Berjayakah Puan Zain menghalang niat Suci? Apakah tujuan sebenar kemunculan Suci dirumah tersebut? Siapakah dalang disebalik cubaan membunuh Puan Zain?

Pelakon
-------

### Pelakon utama

* Nur Fazura sebagai Kasih
* Anisa Sulandana sebagai Suci
* Azean Irdawaty sebagai Zain
* Fahrin Ahmad sebagai Raif
* Benjy sebagai Kahar
* Adi Putra sebagai Luke

### Pelakon pembantu

* Kamalia Mat Dom sebagai Mak Wan
* Zila Bakarin sebagai Zita
* Sheila Mambo sebagai Roza
* Shamsul Qairel sebagai Muzafar
* Diana Rusdi sebagai Hani
* Zulkifli Zain sebagai Tajuddin
* Corinne Adrienne sebagai Nikki
* Chew Kin Wah sebagai Tony
* Nell Ng sebagai Joanna
* Haeriyanto Hassan sebagai Bakhtiar
* Carol Wu sebagai Lynn
* Jessica Lewis sebagai Angela

### Pelakon undangan

* Iqram Dinzly sebagai Hisham
* Shazlin Sharif sebagai Suraya
* Noorkhiriah sebagai Widya
* Kismah Johar sebagai Salmah

### Pelakon kanak-kanak

* Rayvindira Athena sebagai Suci (7 tahun)
* Faris Ahmad sebagai Luke (10 tahun)
* Sweet Qismina sebagai Kasih (10 tahun)
* Faridzwan sebagai Kahar (15 tahun)

Rujukan
-------
Templat:Politik Mauritania
**Perlembagaan Mauritania** yang sekarang telah diterima pakai pada 12 Julai 1991. Terdapat beberapa perlembagaan sejak kemerdekaan Mauritania pada tahun 1960.

Perlembagaan sekarang
---------------------

Perlembagaan Mauritania yang sekarang telah diterima pakai pada 12 Julai 1991. Di bawah Perlembagaan, Islam ialah agama negara, dan Presiden mesti orang Islam.

Perlembagaan tersebut juga membenarkan hak mengundi umum, sama rata, dan rahsia untuk Presiden dan Parlimen, sama ada secara langsung atau tidak langsung, dan perlindungan kebebasan awam dan individu, termasuk hak membentuk parti politik, perlindungan daripada perhambaan, hak untuk mogok, dan hak kepada harta. Kebebasan terlindung yang tersenarai khusus termasuk kebebasan pergerakan, pendapat, berhimpun, persatuan, perdagangan, dan ciptaan intelek.

Rujukan
-------

1. ↑  Indeks Mauritania  ,
2. ↑  Teks Penuh Perlembagaan
3. ↑  Title I General Provisions and Fundamental Principles Full Constitution with Amendments through 2012

Templat:Topik Mauritania
Templat:Perlembagaan di Afrika
**Kampung Batu 5, Jalan Bangi** terletak di Bangi, Selangor. Tahun 1940-an nama kampung ini ada tercatat di dalam geran tanah penduduk tertua kampung ini. Rata-ratanya penduduknya adalah berbangsa Jawa dari suku kendal dan karanganyar di Jawa Tengah. Kini tahun 2004 mereka yang tertua di kampung ini yang bertanggungjawab membangunkan kampung ialah Tn. Hj. Sangit Bin Jamal (PJK) (Ketua Kampung), di samping Tn. Hj. Noh (Imam), Tn. Hj. Rawi (Imam),Tn. Hj Hamdani Saw@ As-Sanussi(Bilal) Tn. Hj. Mustanir (Setiausaha Surau/amil), Cikgu Tn. Hj. Kahar (Pengerusi Surau), En. Ahmad Delowo (Amil 2) dan Tn. Hj. Keliwoon (j/k kampung). Nama-nama mereka ini jika disebut sahaja semua orang kampung akan kenal kerana jasa mereka membangun dan merancang kemajuan kampung batu 5 Bangi.

Adat dan budaya Jawa Kendal
---------------------------

Aktiviti kampung yang masih terkenal dengan pengaruh Jawanya Kendal ialah:

* Kenduri Kendara (arwah) akan ada "berkat" dan makanan "Bergedel" (biasa menjadi makanan keturunan jawa kendal)
* Adat Fidyah bagi si mati dengan cara pengiraan Jawa
* Majlis cukur jambul (muputi dalam bahasa Jawa)

Cara sampai ke sini
-------------------

Kampung ini boleh dimasuki melalui Lebuh raya Kuala Lumpur-Seremban dengan susur masuk ke Persimpangan Bukit Mahkota dan kemudian melalui jambatan yang melintasi sungai semenyih dengan membelok ke kanan lebih kurang 2 km anda akan sampai ke Kampung ini (Penandanya ialah selekoh Tajam di mana sebelah kananya sungai Semenyih manakala sebelah kirinya Kebun Getah orang Kampung) satu ketika dahulu pokok asam Jawa menjadi penanda kampung ini, di kiri kananya akan ada 3 gerai-gerai kecil yang menjual hasil-hasil kampung seperti ubikayu, pisang Tanduk, Keledek, sukun, Tapai dan pada musim durian akan ada Buah Durian.

Anda juga boleh menaiki kereta api komuter dari Kuala Lumpur dan beli tiket untuk ke Bangi Lama, sampai sahaja anda ke stesen Bangi lama anda boleh menaiki kereta Sewa dengan bayaran RM 1.00 seorang dan pastikan anda membuat temujanji untuk dihantar semula ke stesen komuter tersebut juga dengan bayaran RM 1.00.

Kemudahan
---------

Antara kemudahan yang sedia ada di Kampung ini ialah:

1. Surau Kayu 2 Tingkat
2. Bilik Mesyuarat JKKK
3. Gelanggang Badminton dan Sepak Takraw
4. Kedai dan gerai
5. Tanah Perkuburan Islam di Rinching Hilir
6. Kompang untuk majlis-majlis Rasmi
**Pemotong Kayu yang Jujur**, juga dikenali sebagai **Mercury dan Pemotong Kayu** dan **Kapak Emas**, adalah salah satu Dongeng Aesop, bernombor 173 dalam Indeks Perry. Ia berfungsi sebagai kisah peringatan mengenai perlunya kejujuran, walaupun pada harga kepentingan sendiri.

Kisahnya
--------

Kisah versi Yunani menceritakan pemotong kayu secara tidak sengaja terjatuhkan kapaknya ke dalam sungai dan, memandangkan kapak itu adalah satu-satunya cara untuk dia mencari nafkah, dia duduk dan menangis. Mengasihani padanya, dewa Hermes (atau Mercurius) menyelam ke dalam air dan kembali dengan sebilah kapak emas. "Adakah ini apa yang anda telah hilang?", Hermes bertanya, tetapi pemotong kayu itu mengatakan tidak, dan membalas jawapan yang sama apabila sebilah kapak perak dibawa ke permukaan. Hanya apabila alatnya diambil, dia menuntutnya. Kagum oleh kejujurannya, dewa membenarkan dia menyimpan ketiga-tiganya. Mendengar nasib baik lelaki itu, seorang jiran yang iri mencampakkan kapaknya sendiri ke sungai dan meraung untuk dikembalikan. Apabila Hermes muncul dan menawarkan kepadanya kapak emas, lelaki itu dengan tamak mengakuinya tetapi malangnya tidak diberikan kedua-dua kapak itu termasuk kapaknya sendiri.

Lukisan Victoria dari Salvator Rosa tentang Mercury dan tukang kayu yang tidak jujurWalaupun moralnya adalah 'Kejujuran adalah dasar terbaik', sebagaimana peribahasa Inggeris, terdapat pepatah Byzantine zaman pertengahan yang merujuk kepada dongeng ini, yang menyatakan bahawa 'sungai tidak selalu membawa kapak'. Tetapi memandangkan ini turut bermaksud bahawa tidak ada orang yang selalu bertindak secara konsisten, ini jelas akan dihapuskan dari aplikasi cerita. Urutan idea yang membawa kepada pemahaman tentang dongeng ini juga mendedahkan jurang dalam logik jiran yang iri. Dia telah memerhatikan sebab hampiran untuk kaya, iaitu menjatuhkan kapak di sungai, dan mengabaikan sebab utama - keperluan untuk kejujuran yang teliti. Gabungan keadaan yang betul harus berada di sana untuk Hermes bertindak seperti yang dilakukannya. Tanpanya, sebagai jiran akhirnya belajar, 'sungai tidak selalu membawa kapak (emas)'.

|  |  |
| --- | --- |
|  | Wikisource mempunyai teks asal berkaitan rencana ini:
***The Author's Prologue (Gargantua and Pantagruel, The Fourth Book)*** |

Rujukan
-------

1. ↑  William F. Hansen (2002). "Hermes and the Woodcutter". *Ariadne's Thread: A Guide to International Tales Found in Classical Literature*. Cornell University Press. m/s. 44. ISBN 0-8014-3670-2. Dicapai pada 2013-04-14.

Pautan luar
-----------

* 15th-20th century book illustrations online
* 19th-20th century book illustrations online
* Illustrations of La Fontaine's fable by Gustave Doré

Templat:Aesop
**Pangkalan data Gmelin** ialah sebuah pangkalan data bagi kumpulan sebatian organologam dan anorganik yang dikemas kini setiap suku tahun. Pangkalan ini berdasarkan penerbitan Jerman, *Gmelins Handbuch der anorganischen Chemie* ("Buku Panduan Kimia Inorganik Gmelin") yang pada awalnya diterbitkan oleh Leopold Gmelin pada 1817; edisi tercetak terakhir (edisi kelapan) muncul pada tahun 1990-an.

Pangkalan data pada masa ini mengandungi setiap sebatian serta tindak balas yang ditemui dari 1772 hingga 1995 dengan jumlah 1.5 juta sebatian dan 1.3 juta tindak balas yang berbeza, dengan lebih daripada 85,000 tajuk, kata kunci dan abstrak. Pangkalan Gmelin mempunyai lebih daripada 800 bahagian data yang berbeza mengenai subjek seperti maklumat elektrik, magnetik, termal, kristal dan fisiologi sebatian.

Pangkalan data Gmelin kini dikendalikan oleh Elsevier MDL. Ini adalah pangkalan data saudara pangkalan data Beilstein yang terbabit dengan bahan kimia organik serta tindak balas berkaitan; kedua-dua pangkalan data kini menjadi sebahagian daripada sistem Reaxys.

Rujukan
-------

|  |  |
| --- | --- |
|  | Wikidata mempunyai sifat: 
* ***nombor Gmelin (P1578)*** (lihat penggunaan)
 |

1. ↑  *Brockhaus ABC Chemie*, VEB F. A. Brockhaus Verlag Leipzig 1965, pp. 497–498.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |